*A határozati javaslat elfogadásához*

***az Mötv. 42. § 5. pontja alapján minősített*** *többség szükséges,*

*az előterjesztés* ***nyilvános ülésen tárgyalható****!*

*193. számú előterjesztés*

Bátaszék Város Önkormányzat Képviselő-testületének 2020. szeptember 23-án

16,00 órakor megtartandó ülésére

*A Szekszárd és Környéke Szociális Alapszolgáltatási és Szakosított Ellátási Társulás Társulási Megállapodása módosításának jóváhagyása*

|  |
| --- |
| **Előterjesztő:** Dr. Bozsolik Róbert polgármester  **Készítette**: Társulás munkaszervezete    **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság: 2020. 09. 22. |

***Tisztelt Képviselő-testület!***

A Szekszárd és Környéke Szociális Alapszolgáltatási és Szakosított Ellátási Társulás Társulási Megállapodása módosítását a Társulás munkaszervezete kezdeményezte az alábbiak szerint.

2020. március 31. napjától nem működnek már Magyarországon Közigazgatási és Munkaügyi Bíróságok, ezért ennek javítása aktuálissá vált a megállapodás szövegében.

Továbbá a Munkaszervezet Polgármesteri Hivatalának Pénzügyi Osztálya jelezte, hogy a jelenleg hatályos Társulási megállapodás pénzügyi szempontból több ponton hibás, ezért azon fordulatok kijavítását kezdeményezték.

Az egységes szerkezetű megállapodás- a módosítások kiemelésével - az előterjesztés mellékletét képezi.

A Magyarország helyi önkormányzatairól szóló 2011. évi CLXXXIX. törvény 88. § (2) bekezdése alapján *a társulásban részt vevő* ***képviselő-testületek mindegyikének*** *minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.*

Fentiekre tekintettel javasoljuk, hogy a módosításnak a törzskönyvi bejegyzés napjával történő hatályba lépése kerüljön jóváhagyásra. Kérem az alábbi határozati javaslat elfogadását.

**H a t á r o z a t i j a v a s l a t :**

**a Szekszárd és Környéke Szociális Alapszolgáltatási és Szakosított Ellátási Társulás társulási megállapodásának módosítására**

Bátaszék Város Önkormányzatának Képviselő-testülete

1. a Magyarország helyi önkormányzatairól szóló 2011. évi CLXXXIX. törvény 88. §-ban foglaltak alapján a Szekszárd és Környéke Szociális Alapszolgáltatási és Szakosított Ellátási Társulás társulási megállapodásának módosítását - a határozat melléklete szerinti tartalommal - *a törzskönyvi bejegyzés napjával* jóváhagyja,
2. felhatalmazza a város polgármesterét a társulási megállapodás aláírására.

*Határidő:* 2020. szeptember 30.

*Felelős:* Kondriczné dr. Varga Erzsébet jegyző

(a határozat megküldéséért) és

Dr. Bozsolik Róbert polgármester

(a társulási megállapodás aláírásáért)

*Határozatról értesül:* Társulás munkaszervezete

Bátaszéki KÖH pénzügyi iroda

irattár